**Көркем еңбек пәнінің пайдалары**

Еңбек -   адамды қалыптастырушы фактор.

Адамды  адам еткен – еңбек.

Қазақтың ұлы ақыны  Абай айтқандай «Егер мал керек болса, қолөнер үйренбек  керек, мал жұтайды, өнер жұтамайды». Бұл сөзден еңбек қолөнерді еш уақытта ескірмей, адамның өмірлік жолында пайдасы зор екенін байқаймыз.

Сонымен қоса Ел басымыз Н.Ә.Назарбаевтін халыққа жолдауларында еңбек жайлы мағыналы сөздері үнемі естіп келеміз.Қазіргі көркем еңбек сабағының кілтті сөзі ол еңбек. Бұл сабақта балаға  қарапайым «Еңбек құралдары мен  өсімдік өсіру мен күтіп баптауды»  үйрететін  болса, бүгінгі  таңда  ғылым  мен  техниканың  қарыштап дамыған заманы.  Ғылым мен озық  ойлы  технологияның   заманы. Адамзат  баласының  ақыл  ойының  дамыған  заманында  «Еңбек»   сабағы

 «Технология.Көркем еңбек» болып өзгеруде .

Қазақ елі еңбекті ерекше бағалап құметтеген. Мысалға: Жалқаудың жаны тәтті, еңбектін наны тәтті деген сияқты мақал мәтелдерінен, және тағы басқа қанатты сөздерінен байқауға болады.

«Көркем еңбек» Технология»  сабақтары  балалардың  шығармашылық  жігерін  ашуға көмектеседі.  Шеберлік  деңгейінің  өсуіне, әр  жұмысты соңына дейін жеткізудегі шыдамдылық төзімділік сияқты қасиеттерін қалыптастырады. Оқушы бала орасан зор еңбегінің жетістігін көргеннен кейін сол затты қайта жасауға қызығады, және соны үйренуге талпынады.

      «Технология. Көркем еңбек» пәндерінің балаға  берер білімі өте көп және күрделі  пән ретінде қарауымыз керек. Еңбекке  немқұрайлы қарау нағыз білімсіздік. Қазіргі таңда  мұғалім ретінде  байқайтынымыз, балалардың сабаққа ықыласы  төмен. Сонда  балада білім болмаса, бір кәсіптік  бағытқа  бағдар берілмесе, ондай бала  ертең қоғамда орнын  қалай  табады. Бұл үлкен  ойландыратын  жағдай.

**Көркем еңбек пәні бойынша инновациялық технологияларды тиімді қолдану**

Көркем еңбек пәні бойынша инновациялық технологияларды тиімді қолдану

 ***Қазіргі қоғамның жаһандану үдерісінде адамзаттың ғылыми-техникалық прогресс жетістіктерімен жаңа еңбек салаларының қалыптасып дамуына ықпал етуде. Ол адам еңбегінің икемді, қолайлы және тиімді орындалуына мүмкіндіктер жасап келеді. Соның бірі, өндіріс пен қызымет көрсету салаларында замануи материалдардың пайда болуы, инновациялық технологияялардың, акпараттық-коммуникациялық технологиялардың үдемелі даму болып табылады.***

Осы замануи инновациялық технологиялар барлық қоғамның инфрақұрылымдарына үйлесімді енгізілуі негізінде тұрпайы еңбек түрлері еңбек нарығында жойылып, жаңа еңбек түрлерінің қалыптасуына ықпал етіп келеді. Соның салдарынан қазіргі еңбек нарығында жаңа мамандықтар пайда болып, олардың еңбек мазмұны да жиі өзгерістерге ұшырып келеді. Осыған куә болатын үлгілерге өндірістердегі автоматтандырылған қондырғылармен өнімді жасау, сол сияқты қызмет көрсету салаларында кішігірім құралдар мен аппараттардың кеңінен қолданылып, маманның еңбек опеацияларын жеңілдетуге үлкен көмегі тиіп келеді. Бұл үлгідегі құрал-жабдықтар қазіргі өндірісте, қызмет көрсету саласында және тұрмыста да кең орын алып келе жатқаны белгілі.

«Көркем еңбек» пәнін оқытудың мақсаты – жеке тұлғаның қалыптасуы және өз ойын білдіруінің негізі ретінде, рухани-адамгершілік мәдениетін дамыту, шығармашылық, кеңістіктік-образдық ойлауын, көркемдік-технологиялықбілімінің негізін қалыптастыру. Оқу бағдарламасының мазмұны көркемдік-шығармашылық іс-әрекеттің алуан түрін қарастырады. Сабақта іске асырылатын қөркемдік іс-әрекеттің түрлерін «Көркем еңбек» пәнінің мұғалімі анықтайды. Сонымен бірге міндетті түрде қөркемдік іс-әрекеттің үш түрі жүзеге асырылады: конструктивті, бейнелеу, сәндік.

Көркем еңбек пәнін өткізуде көптеген жаңа технологияларды пайдаланып, оқушының жаңа материалды толық игеруіне баса назар аударудамыз.